Цікавай была і вандроўка ў Белавежскую пушчу, дзе ў вальерах красаваліся зубры, алені, касулі, дзікі і іншыя прадстаўнікі жывёльнага свету ўнікальнага куточка Еўропы. Даведаліся, што ў гушчары пушчы захаваліся некранутыя мясціны. Па шляху дамоў заязджалі на аўтамабілі ў некаторыя райцэнтры, спыняліся каля рэк і любаваліся прыродай Беларусі, параўноўвалі з нашымі слуцкімі мясцінамі.